Aleksander Radosavljevič

Aleksander Radosavljevič (født 25. april 1979 i Kranj) er en slovensk, venstrebeint, tidligere  fotballspiller som spilte defensiv midtbane. Han la opp som fotballspiller i januar 2014. I sesongene 2021/2022 og 2022/2023 var han trener for henholdsvis Slovenias U17- og U16-landslag.
I desember 2023 ble han ansatt som manager i den slovenske klubben FC Koper.

 Klubbkarriere 
Radosavljevič startet sin fotballkarriere i 1998 i den lokale klubben Triglav Kranj. Allerede etter én sesong dro han videre til toppklubben Celje, hvor han etablerte seg på førstelaget som defensiv midtbanespiller. Han markerte seg såpass at han tiltrakk seg oppmerksomhet fra flere europeiske toppklubber, og i 2002 ble han klar som utenlandsproff for den russiske klubben Shinnik Yaroslavl.

Han slet med å etablere seg hos Shinnik Yaroslavl og ble derfor lånt ut til slovenske klubben Mura i 2003/2004-sesongen. Etter å ha spilt 70 kamper over to sesonger for Shinnik Yaroslavl dro han videre til den russiske rivalen Tom Tomsk og bidro med 60 kamper over to sesonger i den øverste russiske divisjonen før han dro vederlagsfritt til den kypriotiske klubben Larissa vinteren 2010.

Oppholdet på Kypros ble kortvarig. Allerede etter et halvt år dro han til Nederland og klubben ADO Den Haag. Radosavljevič ble værende i lubben de tre neste årene, avbrutt av et års låneopphold i klubben VVV-Venlo 2012/2013-sesongen.

Høsten 2013 returnerte han til Slovenia og spilte for NK Olimpija fram til han la støvlene på hylla i januar 2014.

 Landslagskarriere 
Radosavljevič fikk sin landslagsdebut for  den 21. august 2002 i vennskapskamp mot . Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.

 Referanser 

 Eksterne lenker 

  Spillerprofil på Det Slovenske fotballforbund (NZS) også tilgjengelig på Slovensk. 

Kategori:Slovenske fotballspillere
Kategori:Spillere i Fotball-VM 2010
Kategori:Fotballspillere for NK Celje
Kategori:Fotballspillere for FK Sjinnik Jaroslavl
Kategori:Fotballspillere for FC Tom Tomsk
Kategori:Fotballspillere for AE Larisa
Kategori:Fotballspillere for ADO Den Haag
Kategori:Fotballspillere for VVV Venlo
Kategori:Fotballspillere for NK Olimpija
Kategori:Personer fra Kranj